**Tema№5:Meýdan şertlerinde GABU-3M ussahanasynyň maddy böleginiň ýerleşdirilişi.**

Okuw soraglary. 1. GABU -3M meýdan şertlerinde ýerleşdirmek üçin ýeriň saýlanyp almak.

 2. Meýdan şertlerinde GABU-3M ussahanasynyň maddy

 böleginiň ýerleşdirilişi.

 GABU-1U1-iň materiýal bölegini ýaýbaňlaşdyrmak üçin niýetlenen, ýerleşdiriş ýeriniň bölegi şu aşakdakylary üpjün etmelidir:

- maşynlaryň bejeriş önümçilik prosesiniň gurnalyşynyň möçberini;

- bejeriş fondynyň materiýal serişdeleriniň tebigy halda nikaplanmagyny ;

- inžener enjamlaryna minimal çykdajylar;

- islendik howa şertlerinde we ýylyň işlendik wagtynda maşynlaryň hereket ediş mümkinçiligi;

- önümçilik we durmuş üçin ulanmaga suwyň bolmagy;

- daş töweregiň ygtybarly goragy;

- göçme ussahanalary, ýörite awtomobilleri we oturtmalary göçme hem-de önümçilik çadyrlary ýerli ýerine ýerleşdirmek;

- materiýal bölümini başga nokada çaltlyk bilen we amatly ýagdaýda göçürmek mümkünçiligi.

 Ýaýbaňlaşdyrylan meýdanda göçme ussahanalary dogry ýerleşdirmek üçin meýdançalar taýýarlanan bolmaly we enjamlaryň işlemegi üçin kadaly şertleri hem-de çadyryň amatly ýerleşmegini üpjün etmeli.

 Ýerleşmek üçin gerek bolan meýdança işçi ýagdaýynda we ýeriň şertine laýyklykda kesgitlenýär, meýdançanyň minimal giňligi 50-80 metrden az bolmaly däl.

 Önümçilik çadyrlaryň, göçme ussahanalaryň, ýörite awtomobilleriň we oturtmalaryň biri-biriniň aradaşlygy ýerleşýän ýeriniň häsiýeti we elektrik setiniň kabeliniň mümkünçiligi boýunça kesgitlenilýär.

 Göçme ussahanalaryň we tirkegiň üstündäki oturtmalaryň önümçiligiň we energetikasynyň özbaşdaklygy, olaryň bir-birleri bilen ep-esli uzaklykda ýerleşmekligine mümkinçilik döredýär. Ýöne olaryň ýerleşişi GABU-1U1-iň önümçilik arabaglanyşygyny kynlaşdyrmaly däldir.

 Önümçilik proksesiniň gurnalyşynda GABU-1U1-iň materiýal böleginiň ýerleşdirilişi şeýle bolmalydyr, ýagny bejerilýän maşynlaryň hereket ýoly, mümkin boldygyndan gysga bolmalydyr hem-de minimal kesişmelidur.

 Ýaýbaňlaşdyrylan meýdanda bar bolan gurluşyklar önümçilik maksady üçin ulanyp biliner.

 Dozimetriki we himiki barlag nokady tehnologiki yzygiderlikde ýuwuş we ýörite arassalaýyş işleriniň nokady, maşynlary bejergä kabul edýän meýdançasy suw howdanyndan 200-300 metrden köp bolmadyk uzaklykda ýerleşdirmelidir.

 Meýdançalaryň we nokatlaryň ýerleşmegi näsaz (abat däl) maşynlaryň tirkelip getirilende olaryň erkin hereket etmegini üpjün etmelidir.

 Ýuwuş we ýörite arassalaýyş işleriniň nokady ýerleriň häsiýetlerine baglylykda GABU-1U1-iň esesy düzüminden bir näçe uzaklykda ýerleşdirilip biliner.

 Ýerleşdirilen meýdançalarda ýörite işler üçin toparyň nokady we bölekleme-ýygnama iş toparynyň nokady gurnalýar. Bölekleme-ýygnama iş toparynyň nokady göçme ussahanasynyň ýanynda ýerleşdirilýär. Ýörite işleriň nokady göçme ussahanasynyň ýanynda ýerleşdirilýär. Olara çadyryň içindäki misgärçiniň, we wulkanizatorçynyň iş ýerleri hem-de demirçiniň iş nokady degişlidir. Şeýle ýerleşdirme maşynlaryň bejeriliş prosesiniň dolandyrylyşyny we amatly guramaçylygy üpjün edýär.

 Bejerilen maşynlaryň saklaw meýdançasyny maşynlaryň bejerilişiniň tehnologiki prosesiniň talaplaryna laýyk gelmelidir.